《韩省干子平荐章应格朋友漠然未知忽改京秩作》
宋代·苏籀

山雌泽啄竞腾轩，孰有昂朐局短辕。
造物至公殊弗置，穷交未喻枉焦煎。
凤批一诺膺天陟，马颈三槃朝日边。
虎鼠狞尪随秉笔，铨曹常格勿从旃。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。